Happy Death Day 2U

Happy Death Day 2U er en amerikansk slasher-film fra 2019. 

Manus ble skrevet av Christopher Landon, som også var regissør. Dette var en oppfølger til slasher-filmen Happy Death Day fra 2017. Hovedrollene spilles av blant andre Jessica Rothe, Israel Broussard og Suraj Sharma. Filmen følger igjen Tree Gelbman, som ved et uhell blir fraktet til en annen dimensjon, hvor hun blir tvunget til å gjenoppleve den samme dagen flere ganger samtidig som hun forsøker å returnere hjem til sin egen verden. Samtidig er det en ny morder på frifot igjen. Filmen ble produsert av Blumhouse Productions, og distribuert av Universal Pictures i februar 2019.

Handlingsreferat 
College-student Ryan våkner i bilen sin tirsdag 19. september. På hybelen sin møter han Carter og Carters kjæreste, Tree. Han gjenopptar arbeidet med en eksperimentell kvantereaktor sammen med studentene Samar og Dre. Bronson, en dekan ved skolen, stenger hele prosjektet fordi den hadde utløst en rekke strømbrudd. Ryan blir myrdet kort tid senere, og våkner igjen tirsdag 19. september. De oppdager at den eksperimentelle kvantereaktoren var ansvarlig for problemene, men når Ryan aktiverer den igjen, leverer reaktoren en elektrisk puls som levner alle sammen bevisstløse.

Tree våkner igjen på Carters rom mandag den 18. september. Men hun oppdager snart at ting er annerledes, etter å ha funnet ut at Carter nå er i et forhold med Danielle. Ryan teoretiserer at den eksperimentelle reaktoren fikk Tree til å havne i en annen dimensjon. Da Tree får vite at moren hennes fremdeles lever i denne nye virkeligheten, bestemmer hun seg for å bli. Samme natt reiser Tree til sykehuset for å avskjære seriemorderen John Tombs før han rømmer, men hun blir konfrontert av en politimann. Tree møter også Lori fra forgjengerfilmen igjen i live, men innser at Lori ikke er morderen i denne virkeligheten. Da Tree ved et uhell faller fra et tak og dør, våkner hun igjen samme morgen og må oppleve den samme dagen enda en gang. 

Til tross for at Tree vurderer å forbli i den nåværende dimensjonen for resten av livet oppfordrer  Carterhenne til å vurdere alle konsekvensene av å leve et liv som egentlig aldri var hennes. Den kvelden rapporterer nyhetene at Carter ble myrdet idet han forsøkte å redde Lori fra sykehuset. Tree råder Lori til å avslutte affæren med dr. Butler. I tillegg oppdager hun at Danielle er utro mot Carter, og hun har en siste samtale med moren sin. Det blir oppdaget at den virkelige morderen i denne dimensjonen egentlig var dr. Butler, som forsøker å ødelegge alle bevisene for sin affære med Lori. Dr. Butlers kone Stephanie skyter Lori. Tree forsøker å overliste dr. Butler, og dreper ham. Lori overlever, og Tree og Carter kysser hverandre samtidig som reaktoren aktiveres. Dette sender Tree endelig tilbake til sin opprinnelige dimensjon, tirsdag 19. september.

Medvirkende 
 Jessica Rothe som Tree Gelbman.
 Israel Broussard som Carter Davis.
 Phi Vu som Ryan Phan
 Suraj Sharma som Samar Ghosh.
 Sarah Yarkin som Dre Morgan.
 Rachel Matthews som Danielle Bouseman.
 Ruby Modine som Lori Spengler.
 Steve Zissis som Dean Bronson
 Charles Aitken som Gregory Butler
 Laura Clifton som Stephanie Butler
 Missy Yager som Julie Gelbman
 Jason Bayle som David Gelbman
 Caleb Spillyards som Tim Bauer
 Jimmy Gonzales som politi-betjent.
 Rob Mello som John Tombs
 Tenea Intriago som en annen student.
 Tran Tran som Emily
 Blaine Kern III som Nick Sims
 Cariella Smith som Becky Shepard

Referanser

Eksterne lenker 
 

Skrekkfilmer fra USA
Engelskspråklige filmer
Oppfølgerfilmer
Filmer fra 2019